Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2664

f) a technológiai folyamatból eredõ sajátosságok és a környezeti körülmények. 4.131. A tervezés során meg kell határozni a szerkezeti anyagokkal szemben támasztandó követelményeket. Csak olyan anyagokat lehet használni, melyek tulajdonságai az átmeneti tároló teljes élettartamára meghatározhatók vagy becsülhetõk. Amennyiben a szükséges adatok nem állnak rendelkezésre, megfelelõ ellenõrzõ programot kell kidolgozni. Az ellenõrzési programok rendszeres végrehajtásával kell igazolni az alkalmazott szerkezeti anyagok tervezettnek való megfelelõségét. 4.132. A szerkezeti anyagok és az alkalmazott közegek, valamint az üzemanyagot körülvevõ inert gáz tulajdonságaival, összetételével és tisztaságával kapcsolatos követelményeket oly módon kell meghatározni, hogy a technológia más elemeivel kölcsönhatásban vagy radioaktív sugárzás hatására azok tulajdonságai ne degradálódjanak, illetve az elhasználódási folyamatokból eredõ összes hatást elviseljék. A megfelelõ fizikai és kémiai tulajdonságok meglétét állandóan felügyelni kell, és gondoskodni kell ezek határértékeken belül tartásáról, illetve gondoskodni kell a szerkezetek üzem közbeni karbantartásáról, cseréjérõl. 4.133. Az átmeneti tároló azon részeinél, melyek a tárolt üzemanyaggal érintkezhetnek, a szerkezeti anyagoknak összeférhetõknek kell lenniük az üzemanyag szerkezeti anyagával. A fûtõelemek felületének elszennyezését a kezelés során el kell kerülni. 4.134. Az átmeneti tárolóban alkalmazott tárolóközeg és az üzemanyag, valamint a szerkezeti anyagok összeférhetõséget biztosítani kell. A tervezés során a nedves tárolóból kikerülõ üzemanyag kiszárításának, esetleges újranedvesítésének folyamatát is figyelembe kell venni. 4.135. A radioaktív szennyezõdésnek kitett rendszereket, rendszerelemeket könnyen dekontaminálható anyagból, vagy dekontaminálható bevonattal kell tervezni. 4.136. Amennyiben az átmeneti tároló rendszerelemei dekontaminálható bevonattal készülnek, biztosítani kell a bevonatok idõállóságát, sugárállóságát és az alkalmazott dekontaminálási technológiáknak való megfelelõséget. 4.2.14. Elrendezés 4.137. A biztonsági rendszerek, rendszerelemek és segédrendszereik olyan kialakításúak legyenek, hogy minimalizálják a belsõ és külsõ veszélyek hatásait. 4.138. Az épületek és az útvonalak kialakítása a telephelyen olyan legyen, hogy bármilyen belsõ vagy külsõ veszély, meghibásodás vagy üzemzavar bekövetkezése esetén a telephelyen:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes